section_heading: Povijest
paragraph_text: Prvi registrirani nogometni klub u Rijeci je bio Club Atletico Fiumano - Fiumei Atletikai Club (Riječki Atletski Klub). Club atletico fiumano  osnovan je '''20. veljače 1905'''. te je odmah imao 43 aktivna člana. Na osnivačkoj skupštini  za predsjednika je izabran dr. Eugenio Pazmany, a za tajnika Biagio Dorigo. Dana 14. travnja Odjel javne sigurnosti Gradskog magistrata odobrava akt o registraciji, i to za bavljenje gimnastikom, plivanjem, lakom i teškom atletikom te nogometom.